Microsoft Office dokumentuak bihurtzea

Modulua
Edukiak
Aurkibidea 🔎︎

# Microsoft Office dokumentuak bihurtzeari buruz

LibreOffice aplikazioak automatikoki ireki ditzake Microsoft Office 97/2000/XP dokumentuak. Hala ere, Microsoft Office dokumentu konplexuagoetako diseinu-eginbide eta formatu-atributu batzuk beste modu batera maneiatzen ditu LibreOffice aplikazioak, edo ez ditu onartzen. Ondorioz, bihurtutako fitxategiei eskuz eman behar zaie formatua maila batean. Egin beharreko formatu-aldaketen kopurua iturburu-dokumentuaren egitura eta formatuaren konplexutasunaren arabera dago. LibreOffice aplikazioak ezin ditu Visual Basic scriptak exekutatu, baina analizatzeko kargatu ditzake.

LibreOffice bertsio berrienek Microsoft Office Open XML dokumentu-formatuak, adibidez docx, xlsx eta pptx, kargatu eta gorde ditzake. Bertsio horiek berek Excel Visual Basic script batzuk exekutatu ditzakete, eginbide hori gaitzen baduzu LibreOffice - HobespenakTresnak - Aukerak
- Kargatu/gorde - VBA propietateak aukeran.

Ondorengo zerrendan, formatu batetik bestera bihurtzean auziak sor ditzaketen Microsoft Office eginbideen ikuspegi orokorra ematen da. Horrek ez dio eragingo bihurtutako dokumenturen edukiarekin lan egiteko duzun gaitasunari.

## Microsoft Word

1. Autoformak

2. Berrikuspen-markak

3. OLE objektuak

4. Kontrol batzuk eta Microsoft Office inprimaki-eremuak

5. Indizeak

6. Taula, marko eta zutabe anitzei formatua ematea

7. Hiperestekak eta laster-markak

8. Microsoft WordArt grafikoak

9. Animatutako karaktereak/testua

## Microsoft PowerPoint

1. Autoformak

2. Tabulazio-, lerro- eta paragrafo-tartea

3. Atzeko planoko grafiko maisuak

4. Elkartutako objektuak

5. Multimedia-efektu batzuk

## Microsoft Excel

1. Autoformak

2. OLE objektuak

3. Kontrol batzuk eta Microsoft Office inprimaki-eremuak

4. Taula dinamikoak

5. Diagrama mota berriak

6. Baldintzapeko formatua

7. Funtzio/formula batzuk (ikus behean)

Calc eta Excel aplikazioen arteko desberdintasunen adibide bat balio boolearren kudeaketa da. Sartu TRUE A1 eta A2 gelaxketan.

- Calc aplikazioan, =A1+A2 formulak 2 balioa ematen du, eta =SUM(A1;A2) formulak 2 ematen du.

- Excel aplikazioan, =A1+A2 formulak 2 balioa ematen du, baina =SUM(A1,A2) formulak 0 ematen du.

Microsoft Office formatuko dokumentuak bihurtzeko modu xehea ezagutzeko, begiratu migrazio-gida.

## Pasahitzarekin babestuta dauden Microsoft Office dokumentuak irekitzea

LibreOffice aplikazioak pasahitzarekin babestuta dauden Microsoft Office dokumentu mota hauek ireki ditzake:

Microsoft Office formatua | Onartutako zifratze-metodoa
Word 6.0, Word 95 | Weak XOR zifratzea
Word 97, Word 2000, Word XP, Word 2003 | Office 97/2000rekin bateragarria den zifratzea
Word XP, Word 2003 | Weak XOR zifratzea, Word bertsio zaharragoetakoa
Excel 2.1, Excel 3.0, Excel 4.0, Excel 5.0, Excel 95 | Weak XOR zifratzea
Excel 97, Excel 2000, Excel XP, Excel 2003 | Office 97/2000rekin bateragarria den zifratzea
Excel XP, Excel 2003 | Weak XOR zifratzea, Excel bertsio zaharragoetakoa

AES128 bidez zifratuta dauden Microsoft Office fitxategiak ireki daitezke. Beste zifratze-metodoak ez dira onartzen.

Inguruko gaiak

Microsoft Office eta LibreOffice erabiltzea

Microsoft Office dokumentu moten elkartzea aldatzea

Fitxategi-formatu lehenetsia ezartzea