LibreOffice scriptgintza

Modulua
Edukiak
Aurkibidea 🔎︎

# LibreOffice(e)n scriptak esleitzea

LibreOffice aplikazioko menu-elementuei, ikonoei, elkarrizketa-koadroen kontrolei eta gertaerei script (makro) pertsonalizatuak eslei diezazkiekezu.

LibreOffice aplikazioak script-lengoaia hauek onartzen ditu:

1. LibreOffice Basic

2. JavaScript

3. BeanShell

4. Python

Horrez gain, garatzaileek maila altuko lengoaiak erabil ditzakete, esaterako Java programazio-lengoaia, LibreOffice kanpotik kontrolatzeko. API erreferentzia linean kontsulta daiteke, hemen: api.libreoffice.org.

## Menu-sarrera berri bati scripta esleitzeko

1. Aukeratu Tresnak - Pertsonalizatu, eta egin klik Menuak fitxan.

2. Sakatu Gehitu.

3. Kategoria zerrenda-koadroan, korritu beherantz eta ireki "LibreOffice makroak" sarrera.

4. Honako sarrerak ikusiko dituzu: "LibreOffice makroak" (LibreOffice instalazioaren 'share' direktorioko scriptak), "Nire makroak" (erabiltzailearen direktorioko scriptak), eta uneko dokumentua. Ireki horietako bat, zein script-lengoaia onartzen diren ikusteko.

5. Ireki script-lengoaien edozein sarrera, erabilgarri dauden scriptak ikusteko. Hautatu script bat.

6. Script-funtzioen zerrenda bat agertuko da Komandoak zerrenda-koadroan. Hautatu funtzio bat.

7. Sakatu Gehitu menu-esleipen berria sortzeko. Menu-sarrera berria Sarrerak zerrenda-koadroan agertzen da.

## Tekla-konbinazio bati script bat esleitzeko

1. Aukeratu Tresnak - Pertsonalizatu - Teklatua.

2. Kategoria zerrenda-koadroan, korritu beherantz eta ireki "LibreOffice makroak" sarrera.

3. Honako sarrerak ikusiko dituzu: "LibreOffice makroak" (LibreOffice instalazioaren 'share' direktorioko scriptak), "Nire makroak" (erabiltzailearen direktorioko scriptak), eta uneko dokumentua. Ireki horietako bat, zein script-lengoaia onartzen diren ikusteko.

4. Ireki script-lengoaien edozein sarrera, erabilgarri dauden scriptak ikusteko. Hautatu script bat.

5. Script-funtzioen zerrenda bat agertuko da Komandoak zerrenda-koadroan. Hautatu funtzio bat.

6. Egin klik LibreOffice edo Writer aukera-botoian (edo une honetan irekita dagoen aplikazioarenean).

   Aukera-botoia sakatuta, teklen konbinazio berria LibreOffice dokumentu guztiei edo uneko moduluaren dokumentuei bakarrik aplikatzeko aukera dago.

7. Hautatu tekla-konbinazio bat Laster-teklak zerrenda-koadroan eta sakatu Aldatu.

## Gertaerei script bat esleitzeko

1. Aukeratu Tresnak - Pertsonalizatu - Gertaerak.

2. Sakatu Makroa botoia.

3. Liburutegia zerrenda-koadroan, korritu beherantz eta ireki "LibreOffice makroak" sarrera.

4. Honako sarrerak ikusiko dituzu: "LibreOffice makroak" (LibreOffice instalazioaren 'share' direktorioko scriptak), "Nire makroak" (erabiltzailearen direktorioko scriptak), eta uneko dokumentua. Ireki horietako bat, zein script-lengoaia onartzen diren ikusteko.

5. Ireki script-lengoaien edozein sarrera, erabilgarri dauden scriptak ikusteko. Hautatu script bat.

6. Script-funtzioen zerrenda bat agertuko da Esleitutako ekintza zerrenda-koadroan. Hautatu funtzio bat.

7. Hautatu LibreOffice aplikazioan edo uneko dokumentuan gordetzea.

   Gertaera-esleipen berria LibreOffice dokumentu guztietan edo uneko moduluko dokumentuetan bakarrik aplikatzeko aukera ematen du horrek.

8. Hautatu gertaera bat zerrendatik eta sakatu Ados.

## Objektu kapsulatu baten gertaerari script bat esleitzeko

1. Hautatu dokumentuko objektu kapsulatua, adibidez, diagrama.

2. Aukeratu Formatua - Markoa eta objektua - Propietateak - Makroa.

3. Makroak zerrenda-koadroan, ireki LibreOffice scripten sarrera.

4. Ikusiko dituzun sarrerak 'share' direktoriokoak (LibreOffice instalazioko 'share' direktorioko scriptak), erabiltzailearenak (erabiltzailearen direktorioko scriptak) eta uneko dokumentuarenak dira. Ireki horietako bat, zein script-hizkuntza onartzen diren ikusteko.

5. Ireki script-hizkuntzen sarrera bat, erabilgarri dauden scriptak ikusteko. Hautatu script bat.

6. Script-funtzioen zerrenda agertuko da Lehendik hemen dauden makroak zerrenda-koadroan. Hautatu funtzio bat.

7. Hautatu gertaera bat zerrendatik eta sakatu Ados.

## Hiperestekei script bat esleitzea

1. Kokatu kurtsorea hiperestekaren barruan.

2. Aukeratu Txertatu - Hiperesteka.

3. Sakatu Gertaerak botoia.

4. Hautatu eta esleitu goian azaldu den bezala.

## Grafikoei script bat esleitzeko

1. Hautatu dokumentuko grafikoa.

2. Aukeratu Formatua - Irudia - Makroa.

3. Hautatu eta esleitu goian azaldu den bezala.

## Inprimakiko kontrolei script bat esleitzeko

1. Inprimakiko kontrol bat txertatu, adibidez botoi bat: ireki inprimakiko kontrolen tresna-barra, egin klik Sakatzeko botoia ikonoan eta arrastatu botoia dokumentura.

2. Inprimakiko kontrola hautatuta dagoela, sakatu inprimakiko kontrolen tresna-barrako Kontrola botoia.

3. Egin klik propietateen elkarrizketa-koadroko Gertaerak fitxan.

4. Egin klik ... botoietako batean, elkarrizketa-koadroa ireki eta hautatutako gertaerari scripta esleitzeko.

## LibreOffice Basic elkarrizketa-koadroko kontrol bati script bat esleitzeko

1. Ireki LibreOffice Basic elkarrizketa-koadroen editorea eta sortu kontrola duen elkarrizketa-koadroa.

2. Egin klik eskuineko botoiarekin kontrolean, eta aukeratu Propietateak.

3. Egin klik propietateen elkarrizketa-koadroko Gertaerak fitxan.

4. Egin klik ... botoietako batean elkarrizketa-koadroa ireki eta hautatutako gertaerari scripta esleitzeko.